সেপ্টেম্বর ২০১৩-এ, সোবহান সরকার নামে একজন স্থানীয় যাজক যিনি মাহান্ত (মন্দিরের প্রধান পুরোহিত বা ভারতীয় অঞ্চলে মঠের প্রধান) হিসাবেও সম্মানিত, দাবি করেন যে, ১৯ শতকের দন্ডিয়া খেরার রাজা রাম বকশ সিং একটি স্বপ্নে তাঁর কাছে এসেছিলেন এবং তাকে বলেছিলেন যে তার জায়গার নিচে ১০০০ টন সোনার গুপ্তধন পোতা হয়েছিল। ওয়াল স্ট্রিট জার্নালকে দেয়া একটি সাক্ষাৎকারে, সোবহান সরকার বলেন যে রাম বকশ সিংয়ের ভূত (আত্মা) ভারতীয় অর্থনীতি নিয়ে চিন্তিত এবং তিনি দেশের অর্থনৈতিক প্রবৃদ্ধির জন্য এই গুপ্তধন ব্যবহার করতে চান। সোবহান সরকার স্বপ্নটিকে "একটি ঐশ্বরিক হস্তক্ষেপ" বলে উল্লেখ করে কিন্তু কিভাবে, কখন এবং কেন শুধুমাত্র তিনি সমাহিত এই ধন সম্পর্কে জানতে পেরেছেন তা বলতে অস্বীকার করেন। ১৮৫৭ সালের সিপাহী বিদ্রোহের সময় ব্রিটিশরা সিংকে ফাঁসিতে ঝুলায় এবং তার প্রাসাদটি ধ্বংস করে দেয়। সোবহান সরকার ভারতের প্রধানমন্ত্রী, ভারতের রাষ্ট্রপতি ও ভারতের প্রত্নতাত্ত্বিক জরিপকে (এএসআই) তার স্বপ্ন সম্পর্কে লিখেছিলেন কিন্তু তার চিঠি উপেক্ষা করা হয়। কিছু সূত্র বলে যে সোবহান সরকার তখন ভারত সরকারের কৃষি ও খাদ্য প্রক্রিয়াকরণ শিল্প প্রতিমন্ত্রী চরন দাস মাহান্তের তটস্থ হন, যেখানে অন্যান্য সূত্র বলে যে, মন্ত্রী কানপুরের একজন পণ্ডিত থেকে ঘটনাটি শুনেছিলেন যার সঙ্গে তার নিয়মিতভাবে যোগাযোগ হতো।

মন্ত্রী মাহান্ত ২২ সেপ্টেম্বর এবং ৭ অক্টোবর ২০১৩-এ কথিত গুপ্তধনের জায়গাটি পরিদর্শন করেন এবং এএসআই ও ভারতের ভূতাত্ত্বিক জরিপকে (জিএসআই) জায়গাটি পরিদর্শন করার জন্য রাজি করান। এএসআই থেকে একটি দল ১২ অক্টোবর ২০১৩-এ জায়গাটি পরিদর্শন করে এবং সোবহান সরকার কর্তৃক তাদের দেখানো অবস্থানে দুটি গর্ত ছিদ্র করে। এএসআই বলেছিল যে তারা মাটির প্রায় ২০ মিটার নিচে ধাতু সনাক্ত করেছে। জিএসআই-এর রিপোর্টও ৫-২০ মিটার গভীরতায় একটি বিশিষ্ট অ-চৌম্বকীয় অস্বাভাবিক অঞ্চল নিশ্চিত করেছে, যা সম্ভাব্য অপরিবাহী ধাতব সামগ্রী বা সংকর ধাতুর নির্দেশক। এএসআই জায়গাটিতে খননের ঘোষণা দেয় যা ১৮ অক্টোবর ২০১৩-এ শুরু হয়।

ঘটনার পটভূমি
উন্নয়ন
খনন
প্রতিক্রিয়া